แบ่งปันวิธีการจัดการปฏิทินใน Google Calendar
Tags: googlecalendar, tips
Published: 2020-03-11 07:22:14

---
title: แบ่งปันวิธีการจัดการปฏิทินใน Google Calendar
published: true
description: แบ่งปันวิธีการจัดการปฏิทินใน Google Calendar
tags: google calendar, tips
---

ผมใช้ Google Calendar เป็นหลักในการกำหนดกิจกรรมต่างๆในชีวิต และชีวิตของผมก็มีความรับผิดชอบในหลายๆด้าน เช่น ด้านความสัมพันธ์ ด้านงานประจำ ด้านงานไม่ประจำ ด้านการใช้ชีวิต ฯลฯ ดังนั้นผมจึงแบ่งกิจกรรมต่างๆออกเป็นกลุ่มๆ เพื่อให้ง่ายต่อการเรียงลำดับความสำคัญ และยังสามารถเอามาวิเคราะห์กิจกรรมที่ผ่านมาได้ด้วย ว่าวันหนึ่งๆเราทำอะไรไปบ้าง

การแบ่งกิจกรรมต่างๆ ทำง่ายๆด้วยการกำหนดสีให้กับกิจกรรมนั้น แต่ชีวิตก็ไม่ได้ง่ายเสมอไป การสร้างกิจกรรมใน Google Calendar เราสามารถกำหนดได้แค่ข้อมูลเล็กๆน้อยๆที่จำเป็นเท่านั้น คือ ชื่อ, รายละเอียด และวันเวลา ข้อมูลอื่นๆที่ผมใช้ในการแบ่งกลุ่มเช่นกำหนดสีกิจกรรม หรือการแจ้งเตือน ต้องทำด้วยการแก้ไขกิจกรรม ซึ่งเป็นเรื่องยุ่งยากและน่ารำคาญสำหรับผม

และชีวิตก็ไม่ได้โหดร้ายขนาดนั้น Google Calendar ยอมให้เราสร้างปฏิทินใหม่ซึ่งจะแสดงที่รายการ "ปฏิทินของฉัน"​ ที่ด้านซ้ายของหน้าจอ, ย่อหน้าถัดไปผมจะเล่าให้ฟังว่า ผมทำอย่างไร โดยละเอียด (สำหรับเพื่อนๆที่ไม่ใช้ developer) :D

## การสร้างปฏิทินใน Google Calendar 
1. ไปที่เมนูการตั้งค่า กดคลิ๊กแล้วระบบจะแสดงเมนู และเลือก "การตั้งค่า" 
![](https://storage.googleapis.com/slite-api-files-production/files/c28359f6-bcfb-44ff-9c5e-22420ff06c71/Screen%2520Shot%25202563-03-11%2520at%252006.36.20.png)
2. หน้าจอจะแสดงการตั้งค่าต่างๆใน Google Calendar 
3. ไปที่เพิ่มปฏิทิน (จะอยู่ในรายการด้านซ้ายมือ)
![](https://storage.googleapis.com/slite-api-files-production/files/2a35c974-4383-455c-bf13-6fd3fa0696f2/Screen%2520Shot%25202563-03-11%2520at%252006.38.18.png)
4. เมื่อกดแล้วจะแสดงรายการย่อยให้กด "สร้างปฏิทินใหม่"
![](https://storage.googleapis.com/slite-api-files-production/files/6d193ceb-048c-4850-b661-752bfd19abd2/Screen%2520Shot%25202563-03-11%2520at%252006.42.52.png)
5. หน้าจอจะแสดงแบบฟอร์มให้สร้างปฏิทิน โดย
   - ใส่ชื่อปฏิทิน 
   - คำอธิบาย (ไม่จำเป็นต้องใส่ก็ได้)
   - เลือกโซนเวลา (ไม่ต้องแก้ไข เพราะตั้งเป็น GMT+07:00 ซึ่งเป็นโซนเวลาของไม่ประเทศไทย)
   - อันสุดท้ายไม่ได้มีให้กรอก แต่บอกว่าเราเป็นเจ้าของปฏิทินนี้นะ
   - กดปุ่ม สร้างปฏิทิน
   - ด้านล่างของหน้าจอจะบอกว่า ระบบกำลังทำงานอยู่ และใช้เวลานิดเดียว ก็จะแสดงว่าทำงานเสร็จเรียบร้อยแล้ว เราสามารถกด "กำหนดค่า" เพื่อไปตั้งค่าปฏิทินตัวใหม่ได้เลย
![](https://storage.googleapis.com/slite-api-files-production/files/a889037c-5e66-4550-8488-eb1d3e7cd2eb/Screen%2520Shot%25202563-03-11%2520at%252006.43.47.png)

ในหน้าจอกำหนดค่าปฏิทินตัวใหม่นี้ เราสามารถตั้งค่าการแจ้งเตือนอัตโนมัติได้ ซึ่งการต้องค่านี้จะทำให้ทุกกิจกรรมที่เราสร้างมีการแจ้งเตือนอัตโนมัติตามที่เราต้องการ (ของผมตั้งค่าให้มีการแจ้งเตือนล่วงหน้า 15นาที ในทุกๆกิจกรรม)

## การตั้งค่าการแจ้งเตือนอัตโนมัติ

6. ตั้งค่าการแจ้งเตือนอัตโนมัติ โดยกดการแจ้งเตือนเกี่ยวกับกิจกรรม (จะอยู่ในรายการด้านซ้ายมือ)
7. กดเพิ่มการแจ้งเตือน (สามารถเพิ่มกี่อันก็ได้)
8. ปรับเวลาที่ต้องการให้แจ้งเตือน

![](https://storage.googleapis.com/slite-api-files-production/files/1c58a387-531d-4f08-9925-fcc66f499e5f/Screen%2520Shot%25202563-03-11%2520at%252006.52.35.png)
note: ระบบจะบันทึกให้โดยอัตโนมัติ

## การเปลี่ยนสีของกิจกรรมในปฏิทิน

ปฏิทินที่เราสร้างใหม่นี้ นอกจากเราจะสามารถสร้างการแจ้งเตือนอัตโนมัติได้แล้ว เรายังสามารถตั้งค่าสีของกิจกรรมในปฏิทินได้ด้วย ดังนี้

9. จากหน้าตั้งค่าปฏิทิน กลับมาที่หน้าแรกของ Google Calendar โดยการกดปุ่ม back ด้านบนซ้าย
   หรืออยู่หน้าแรกอยู่แล้วก็จะเห็นปฏิทินตัวใหม่อยู่ในรายการ "ปฏิทินของฉัน"
![](https://storage.googleapis.com/slite-api-files-production/files/7b26eb75-8386-47ee-812b-572fab0b23d0/Screen%2520Shot%25202563-03-11%2520at%252006.53.50.png)
10. เลื่อนเมาส์ไปวางบนปฏิทินที่ต้องการ และกดปุ่มด้านหลังสุด
![](https://storage.googleapis.com/slite-api-files-production/files/6c0a3dac-80c7-46b1-9268-0d6586f9a66e/Screen%2520Shot%25202563-03-11%2520at%252006.55.39.png)
11. ระบบจะแสดงสีให้เราเลือกใช้
![](https://storage.googleapis.com/slite-api-files-production/files/d4ca4dbc-64fe-4311-a7d4-c579cfb0b7bb/Screen%2520Shot%25202563-03-11%2520at%252006.54.15.png)
![](https://storage.googleapis.com/slite-api-files-production/files/7e5f222d-621e-4052-ae5d-1189a719d8ba/Screen%2520Shot%25202563-03-11%2520at%252006.56.57.png)

ที่นี้เวลาเราสร้างกิจกรรมใหม่ แทนที่เราจะต้องเข้าไปแก้ไขและเปลี่ยนสีกิจกรรม เราก็แค่เลือกปฏิทินที่เราต้องการ ก็จะได้สีตามที่เรากำหนด